Η **Σπορ Ρεουνί Κολμάρ**, συντομευμένη σε **ΣΡΚ**, είναι γαλλική ποδοσφαιρική ομάδα με έτος ίδρυσης το 1920 και έδρα την αλσατική πόλη Κολμάρ.

Πρόεδρός της είναι από το 2010, ο Ρολάν Χάσινγκερ. Η πρώτη ομάδα, προπονητής της οποίας είναι ο Νταμιάν Οττ από το 2008, αγωνίζεται στην τρίτη κατηγορία, ενώ δίνει τους εντός έδρας αγώνες της στο Κολμάρ Σταντιόμ, γήπεδο στο οποίο ο σύλλογος αγωνίζεται από το 2001.

Ιστορία
-------

Ο αθλητικός σύλλογος Σπορ Ρεουνί ντε Κολμάρ ιδρύθηκε το 1920, μετά την διάλυση της Ασοσιασιόν Σπορτίβ ντε Κολμάρ και ξεκίνησε να αγωνίζεται στο Σταντ ντε Φραν. Η ομάδα κατέκτησε το Πρωτάθλημα Αλσατίας το 1931. Το 1937, ο σύλλογος της Αλσατίας απέκτησε επαγγελματικό καταστατικό, έχοντας έτσι την δυνατότητα να αγωνιστεί στην Δεύτερη Κατηγορία. Με το τέλος της σεζόν, οι *Colmariens* τερμάτισαν δεύτεροι στον Ανατολικό Όμιλο. Ο Ζοζέφ Λεμάν, τότε πρόεδρος και μεγαλομέτοχος της ομάδας, υπήρξε κύριος χρηματοδότης της την περίοδο 1937-1949.

  

**Κολμάρ**

Map of Γαλλία

Μετά τον Β΄ Παγκόσμιο Πόλεμο, η Κολμάρ αγωνίστηκε στην Division 2 για τρεις συνεχόμενες σεζόν. Στη διάρκεια της σεζόν 1947-1948, η ομάδα του Άνω Ρήνου τερμάτισε στην δεύτερη θέση, παίρνοντας έτσι την άνοδο για πρώτη φορά στην ιστορία της στην Α΄ Κατηγορία. Την ίδια χρονιά, στο Κύπελλο Γαλλίας, η ΡΚ Λανς αποδείχτηκε ανυπέρβλητο εμπόδιο για την Κολμάρ στα ημιτελικά της διοργάνωσης, στον αγώνα που έλαβε χώρα στο Σταντ ντε Ζερλάν της Λυών, ο οποίος έληξε με σκορ 5-1 υπέρ των *Sang et Or*.

Ο πρώτος αγώνας της ομάδας στην Division 1 ήταν απέναντι στην Ολιμπίκ Μαρσέιγ και τελείωσε με μια ήττα με σκορ 7-2. Μετά από έξι αγωνιστικές, η ομάδα της Αλσατίας θα πετύχει την πρώτη της νίκη στο πρωτάθλημα, απέναντι στην ΦΚ Νανσί (2-1). Με το τέλος της σεζόν, η Κολμάρ τερματίζει στην 11η θέση και χάνει το επαγγελματικό της καταστατικό μετά τον θάνατο του προέδρου και μεγαλομετόχου της Ζοζέφ Λεμάν, στις 17 Μαΐου 1949.

Το 1950, η ομάδα υποχρεώνεται να κατέβει στο Ερασιτεχνικό Πρωτάθλημα Γαλλίας, τρίτη κατηγορία του γαλλικού ποδοσφαίρου εκείνη την εποχή. Την επόμενη σεζόν, η Κολμάρ υποβιβάστηκε και πάλι, αυτή την φορά στην Ντιβιζιόν Ντ'Ωνέρ της Αλσατίας, όπου και θα παραμείνει μέχρι και το 1962, με μερικές εμφανίσεις στην Προμοσιόν Ντ'Ωνέρ (Division 5). Οι Αλσατοί θα επιστρέψουν στο CFA για δύο σεζόν, προτού υποβιβαστούν ξανά στην Ντιβιζιόν Ντ'Ωνέρ. Το 1973, ο σύλλογος θα ξαναβρεί την Division 3, αλλά μονάχα για μία σεζόν.

Το σήμα της ομάδας την περίοδο 2000-2008
Μετά από έναν μακρύ διάστημα κατά το οποίο η ομάδα αγωνιζόταν στις Ντιβιζιόν 4 και 5, η Κολμάρ κέρδισε το 1997 το εισιτήριο της ανόδου για το Ερασιτεχνικό Πρωτάθλημα Γαλλίας 2. Το 2006, οι *Colmariens*, ενώ αγωνίζονταν ακόμη στο CFA 2, απέκλεισαν την ΑΣ Μονακό, ομάδα της Λιγκ 1 με σκορ 1-0. Παρόλ' αυτά, η Σταντ Ρενναί απέκλεισε τελικά την Κολμάρ στον επόμενο γύρο, σε αγώνα που έλαβε χώρα στη Μυλούζ (4-1), καθώς το γήπεδο της ομάδας δεν πληρούσε τις απαιτήσεις για να φιλοξενήσει τέτοιους αγώνες. Την επόμενη σεζόν, η ομάδα της Αλσατίας πήρε την άνοδο για το Ερασιτεχνικό Πρωτάθλημα Γαλλίας μετά από 11 χρόνια στην κατώτερη κατηγορία. Η σεζόν 2008-2009 ήταν αυτή της καθιέρωσης, με την ομάδα να τερματίζει στην 5η θέση. Την σεζόν 2009-2010, η ΣΡ Κολμάρ πραγματοποίησε μια από τις καλύτερες σεζόν στην ιστορία της στο Κύπελλο Γαλλίας, αλλά και στο πρωτάθλημα, όπου κατάφερε να επιστρέψει στην Νασιονάλ, επίπεδο στο οποίο η ομάδα αγωνίστηκε τελευταία φορά το 1973. Πράγματι, για τον θεσμό του Κυπέλλου Γαλλίας, η Κολμάρ απέκλεισε διαδοχικά τις ΦΚ Μετς στην διαδικασία των πέναλτι, την Λιλ ΟΣΚ στην φάση των 32, και πάλι στην διαδικασία των πέναλτι. Στον επόμενο γύρο, η ΟΣ Μπουλόν ΚΟ απέκλεισε τους Αλσατούς (2-1). Στο πρωτάθλημα, η ομάδα τερμάτισε 1η με το καλύτερο σύνολο βαθμών και στους τέσσερεις ομίλους του Ερασιτεχνικού Πρωταθλήματος Γαλλίας.

Την σεζόν 2010-2011, η ομάδα αγωνίστηκε στο πρωτάθλημα της Νασιονάλ, για πρώτη φορά στην ιστορία της. Εξασφάλισε την παραμονή της στην κατηγορία την 40ή αγωνιστική. Στη διάρκεια της σεζόν 2011-2012, η Κομάρ στόχευε σε μια άνετη παραμονή, έχοντας όμως πρόβλημα να πάρει εκτός έδρα αποτελέσματα. Τον Μάρτιο του 2012, ανακοινώθηκε πως θα υπάρξει αλλαγή στην προεδρία του συλλόγου, με τον Ρολάν Χάνσινγκερ να παραχωρεί την θέση του στον Κριστόφ Γκριτσκά.

* ΟΣ Κρετέιγ - ΣΡ Κολμάρ (2011)ΟΣ Κρετέιγ - ΣΡ Κολμάρ (2011)
* ΟΣ Κρετέιγ - ΣΡ Κολμάρ (2011)ΟΣ Κρετέιγ - ΣΡ Κολμάρ (2011)

Τίτλοι και αποτελέσματα
-----------------------

### Τίτλοι

Ο παρακάτω πίνακας καταγράφει τις επιτυχίες της Σπορ Ρεουνί Κολμάρ στις διάφορες γαλλικές διοργανώσεις. 

**Τίτλοι της Σπορ Ρεουνί Κολμάρ**| **Εθνικές Διοργανώσεις** | **Τοπικές Διοργανώσεις** |
| * Λιγκ 1
	+ Συμμετοχή το 1949
* Λιγκ 2
	+ Δευτεραθλήτρια το 1948
* Κύπελλο Γαλλίας
	+ Στα Ημιτελικά το 1948
* Ερασιτεχνικό Πρωτάθλημα Γαλλίας (1)
	+ Πρωταθλήτρια το 2010
* Ερασιτεχνικό Πρωτάθλημα Γαλλίας 2
	+ Δεύτερη του Β' Ομίλου το 2008
 | * Πρωτάθλημα Αλσατίας Ντιβιζιόν Ντ'Ωνέρ (2)
	+ Πρωταθλήτρια το 1973 και το 1997
	+ Δευτεραθλήτρια το 1962, το 1965 και το 1993
* Κύπελλο Αλσατίας (3)
	+ Νικήτρια το 1949, το 2000 και το 2001
 |

Επιδόσεις ανά σεζόν
-------------------

| **Σεζόν** | **Κατ.** | **Θέση** | **Αγώνες** | **Νίκες** | **Ισ.** | **Ήττες** | **Γ.Υ.** | **Γ.Κ.** | **Δ.Τ.** | **Μ.Ο. Θεατών** | **Κύπελλο Γαλλίας** | **Λιγκ Καπ Γαλλίας** |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | CFA (Α' Όμιλος) | 1η | 36 | 19 | 12 | 5 | 55 | 33 | +22 | nc | nc | - |
| 2010/2011 | Νασιονάλ | 15η | 40 | 11 | 11 | 18 | 34 | 48 | -14 | 1 745 | nc | - |
| 2011/2012 | Νασιονάλ | 8η | 38 | 15 | 10 | 13 | 54 | 44 | +10 | nc | nc | - |

Σημαντικοί Παίκτες
------------------

Παρουσίαση της ομάδας στον αγώνα απέναντι στην ΟΣ Κρετέιγ-Λουζιτανός

|  |  |  |
| --- | --- | --- |
| * Αυστρία Καμίγιο Ζερουζαλέμ
* Γαλλία Ρεϊμόν Κελμπέλ
* Γαλλία Ζαν-Φρανσουά Κορνετσκί
* Γαλλία Πιέρ Ανχέλ
* Γαλλία Λουί Γκαμπριγιάργκ
* Γαλλία Κριστιάν Μυλέρ
* Γαλλία Φρεντερίκ Γιοχανσέν
 | * Αλγερία Ριάντ Μπουντεμπούζ
* Γαλλία Πασκάλ Γιοχανσέν
* Γαλλία Μαρκ Κελέρ
* Ουγγαρία Γκιούλα Νάγκι
* Γαλλία Λυκ Σονόρ
* Ακτή Ελεφαντοστού Τσίγκι Λουκάου
* Γαλλία Φαμπρίς Λεπώλ
 | * Γαλλία Πάβελ Κρίσκε
* Γαλλία Φρανσουά Κελέρ
* Δανία Κάι Χάνσεν
 |

Τα γκρουπ οπαδών
----------------

* Οι Green Boys (από το 2011)
* Οι Col'Verts (από το 2011)
* Οι Green Panther's (2009-2010)

Προϋπολογισμός
--------------

Για την σεζόν 2011-2012, ο προϋπολογισμός του συλλόγου ανήλθε στα 1,6 εκατομμύρια ευρώ.

Παραπομπές
----------

1. ↑  Colmar : Changement de présidence en vue! Αρχειοθετήθηκε 2012-03-27 στο Wayback Machine. foot-national.com, Alexandre Chochois, 26 mars 2012
2. ↑  CFA - Colmar à l'honneur Αρχειοθετήθηκε 2012-07-29 στο Wayback Machine. sur *fff.fr*
3. ↑  Les SRC en bonne compagnie, Hubert Himbourg, lalsace.fr, 20 août 2012

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΣΡ Κολμάρ** |

= Εξωτερικοί σύνδεσμοι
----------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

=

* (Γαλλικά) Επίσημη Ιστοσελίδα
* (Γαλλικά) Ιστορία του Συλλόγου